Drie jaar gelede het die 1,61 meter lange Joan ongeveer 89 kg geweeg. Sy is nou 22 kg ligter en het baie spiere bygekry danksy haar nuwe liefde vir die gimnasium.
“Dit was ongelooflike harde werk, maar ek het nooit opgegee nie. My leuse was: ‘Ek gee nie om of die verandering stadig is nie. Ek gaan net my eie tempo volg en hierdie keer gaan die verandering vir die res van my lewe wees.’ Ek het dit regtig bedoel. Soos wat die maande verbygegaan het, het ek ŉ verandering begin sien. My gewig en die sentimeters het ​begin afval. Ek het al hoe meer vertroue in die gimnasium gehad. Ons het mekaar almal aangemoedig.”
“As jy ook wil verander kan ek jou waarborg dis nie maklik nie, maar dis alles die moeite werd. Ek hoop my storie gee vir jou die vertroue dat jy ook kan verander! As ek dit kan doen, kan jy dit ook doen.”​